วิธีที่ได้รับการยอมรับทางวิชาการคือ การตรวจปริมาณฟลูออไรด์ที่ขับออกมาทางปัสสาวะ แล้วนำมาคำนวณหาปริมาณฟลูออไรด์ที่ได้รับต่อวัน โดยวัย และน้ำหนักที่ต่างกัน จะทำให้ร่างกายต้องการปริมาณฟลูออไรด์ที่ต่างกัน ในเด็กองค์การอนามัยโลกกำหนดปริมาณฟลูออไรด์ที่ควรได้รับในแต่ละวันอยู่ที่ 0-1 มิลลิกรัมต่อวัน การจะให้ฟลูออไรด์เสริมปริมาณเท่าใดนั้นขึ้นอยู่กับอายุของเด็ก และความเข้มข้นของฟลูออไรด์ในแหล่งน้ำดื่ม น้ำปะปา  สำหรับกรุงเทพฯ  ถือว่ามีระดับฟลูออไรด์ในน้ำปะปาต่ำกว่ามาตรฐาน และมีอัตราการเกิดฟันผุในเด็กสูงมาก จึงควรได้รับฟลูออไรด์เสริม ทั้งจากยาสีฟันฟลูออไรด์ หรือดื่มนมฟลูออไรด์ เป็นต้น